A4-0250/98

Ψήφισμα σχετικά με τις εργασίες της Επιτροπής Αναφορών κατά το κοινοβουλευτικό έτος 1997-1998.

Το Ευρωπαϊκό Κοινοβούλιο,

- έχοντας υπόψη τα άρθρα 156 έως 158, και ιδίως το άρθρο 157, παράγραφος 5, του Κανονισμού του,

- έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 8Δ και 138Δ για την ίδρυση της Ευρωπαϊκής Κοινότητας,

- έχοντας υπόψη ότι η Συνθήκη για την Ευρωπαϊκή Ένωση, στο πλαίσιο της ιθαγένειας της Ένωσης, έχει θεσπίσει το δικαίωμα υποβολής αναφορών και έχει εισαγάγει τον θεσμό του Ευρωπαίου Διαμεσολαβητή,

- έχοντας υπόψη ότι η Συνθήκη του Άμστερνταμ, η οποία ευρίσκεται στην διαδικασία επικύρωσης από τα κράτη μέλη, δεν επιφέρει ουσιαστικές τροποποιήσεις στους εν λόγω θεσμούς,

- έχοντας υπόψη τα προηγούμενα ψηφίσματά του για τις αναφορές, και ιδίως το ψήφισμα της 10ης Ιουνίου 1997 για τις εργασίες της Επιτροπής Αναφορών κατά το κοινοβουλευτικό έτος 1996-1997 ((ΕΕ C 200 της 30.6.97, σελ. 26.)),

- έχοντας υπόψη το ψήφισμά του της 14ης Ιουλίου 1995 ((ΕΕ C 249 της 25.9.95, σελ. 226.)) σχετικά με τον ρόλο του Ευρωπαίου Διαμεσολαβητή και το ψήφισμα της 15ης Ιουλίου 1997 σχετικά με την ετήσια έκθεση για τις δραστηριότητες του Ευρωπαίου Διαμεσολαβητή (1996) ((ΕΕ C 286 της 22.9.97, σελ. 41.)),

- έχοντας υπόψη το ψήφισμα της Επιτροπής Αναφορών (A4-0250/98),

Α. επισημαίνοντας ότι ο θεσμός της υποβολής αναφορών όχι μόνον παρέχει στους πολίτες της Ένωσης ένα θεμελιώδες δικαίωμα, αλλά ενισχύει επίσης τον ρόλο του Ευρωπαϊκού Κοινοβουλίου στην άσκηση πολιτικού ελέγχου επιτρέποντας την καταγγελία σοβαρών περιπτώσεων παραβίασης της κοινοτικής νομοθεσίας,

Β. λαμβάνοντας υπόψη τον μεγάλο αριθμό εκθέσεων που παρελήφθησαν κατά το διάστημα που εξετάζει η έκθεση, που αποτελεί τη βάση του παρόντος ψηφίσματος,

Γ. λαμβάνοντας υπόψη ότι, παράλληλα με το δικαίωμα υποβολής αναφορών που έχει πλέον θεσμοθετηθεί, υπάρχει και η εκ μέρους του Ευρωπαϊκού Κοινοβουλίου υποχρέωση να εξετάζει κατά τον αποτελεσματικότερο τρόπο τις αναφορές, συνεπικουρούμενο προς τούτο από την Επιτροπή καθώς και από τα αρμόδια εσωτερικά όργανα του Ευρωπαϊκού Κοινοβουλίου,

Δ. επιδοκιμάζοντας την στενή συνεργασία που έχει καθιερωθεί μεταξύ Κοινοβουλίου και Ευρωπαίου Διαμεσολαβητή με αμοιβαίο σεβασμό των αντίστοιχων αρμοδιοτήτων τους που αποτελεί προϋπόθεση για την πρόσβαση των ευρωπαίων πολιτών σε όλα τα θεμελιώδη δικαιώματα που συνδέονται με την ιθαγένεια της Ένωσης,

Ε. εκτιμώντας ότι η στενή συνεργασία με τις εθνικές αρχές των κρατών μελών είναι απαραίτητη για την αποτελεσματική εξέταση των αναφορών,

1. επιβεβαιώνει τη σημασία που αποδίδουν στο δικαίωμα υποβολής αναφορών οι Συνθήκες, που είναι ζωτικής σημασίας όχι μόνο για τους πολίτες και τους κατοίκους αλλά και για τα θεσμικά όργανα της Ένωσης, στον βαθμό που οι αναφορές δίνουν τη δυνατότητα στα θεσμικά όργανα να λαμβάνουν γνώση των πραγματικών προσδοκιών των πολιτών[semigr ]

2. υπογραμμίζει ότι το δικαίωμα υποβολής αναφορών διασφαλίζει την πλήρη δημοκρατική συμμετοχή και την ενημέρωση των πολιτών της Ένωσης[semigr ] επισημαίνει, ωστόσο, ότι η δίκαιη και αποτελεσματική εξέταση των αναφορών προϋποθέτει την στελέχωση των αρμοδίων υπηρεσιών με επαρκές προσωπικό[semigr ] επαναλαμβάνει το αίτημά του για τακτική και συχνή ενημέρωση των Ευρωπαίων πολιτών, με όλα τα κατάλληλα μέσα, σχετικά με το δικαίωμα υποβολής αναφορών, το οποίο τους εκχωρείται βάσει του άρθρου 138Δ της Συνθήκης, σχετικά με τις μεθόδους διαβίβασης αναφορών στο Ευρωπαϊκό Κοινοβούλιο, το οποίο είναι ο παραλήπτης των αναφορών, και σχετικά με την διαδικασία έγκρισής τους[semigr ]

3. επισημαίνει την πρόθεσή του να παραμείνει, μέσω των αναφορών, σε συνεχή επαφή με την κοινή γνώμη, ενισχύοντας ταυτόχρονα τον έλεγχό του όσον αφορά τη συνολική λειτουργία της Κοινότητας και επιβεβαιώνει, κατά συνέπεια, την ανάγκη οι αναφορές να τυγχάνουν της αποτελεσματικότερης και πιο τεκμηριωμένης δυνατής εξέτασης[semigr ]

4. υπογραμμίζει ότι η μεγαλύτερη χρήση των νέων τεχνολογιών πληροφόρησης (κυρίως του Ίντερνετ) αφ' ενός μεν θα επέτρεπε στους πολίτες της Ένωσης να γνωρίζουν καλύτερα τις ευκαιρίες που τους προσφέρει το δικαίωμα υποβολής αναφορών, αφ' ετέρου δε, θα παρείχε την δυνατότητα αποτελεσματικότερης και ταχύτερης επεξεργασίας των αναφορών που λαμβάνει του Ευρωπαϊκό Κοινοβούλιο[semigr ] τονίζει ότι η πρόταση να παραλαμβάνονται αναφορές μέσω του Ίντερνετ, η οποία εγκρίθηκε ήδη από την Επιτροπή Κανονισμού, Ελέγχου της Εντολής και Ασυλιών και υποστηρίχθηκε από την Επιτροπή Αναφορών, αποτελεί ουσιαστική πρωτοβουλία για την διευκόλυνση των πολιτών της Ευρώπης στην άσκηση των δικαιωμάτων τους στην Ένωση[semigr ] για τον λόγο αυτό καλεί τις αρμόδιες υπηρεσίες του να μεριμνήσουν ώστε να ληφθεί άμεσα τελική πολιτική απόφαση καθώς και να ληφθούν τα αντίστοιχα διοικητικά και τεχνικά μέτρα για την εφαρμογή της[semigr ]

5. εκφράζει την εκτίμησή του για τον ρόλο που διαδραματίζει κατά την εξέταση των αναφορών η Ευρωπαϊκή Επιτροπή η οποία, σύμφωνα με την ορθή εκτίμηση των διοργανικών σχέσεων και εκπληρώνοντας τις υποχρεώσεις που απορρέουν από τις συνθήκες, επιδεικνύει συνολικά ικανοποιητική συνεργασία σχετικά με τις αναφορές που τις διαβιβάζονται, με τις απαντήσεις που διαβιβάζει στην κοινοβουλευτική επιτροπή και τη συμμετοχή της στις εργασίες αυτής G καλεί την Επιτροπή να μη χαλαρώσει τις προσπάθειες στον τομέα αυτό συμπτύσσοντας, στο μέτρο του δυνατού, τον χρόνο απάντησης[semigr ]

6. εκφράζει την λύπη του για το γεγονός ότι το Συμβούλιο δεν ακολούθησε τις συστάσεις της Επιτροπής Αναφορών για σοβαρές υποθέσεις μη εφαρμογής ή παράβασης του κοινοτικού δικαίου ούτε το αίτημα για τακτική συμμετοχή στελεχών του Συμβουλίου σε συνεδριάσεις της επιτροπής[semigr ] υπογραμμίζει για μια ακόμη φορά ότι η στενή συνεργασία με όλους τους ευρωπαϊκούς οργανισμούς και τα θεσμικά όργανα έχει αποφασιστική σημασία για τον σεβασμό των θεμελιωδών δικαιωμάτων που συνδέονται με την ιθαγένεια της Ένωσης[semigr ]

7. επισημαίνει ότι ο μηχανισμός της υποβολής αναφορών δίνει στα μεμονωμένα άτομα τη δυνατότητα να επισημαίνουν περιπτώσεις παραβίασης της κοινοτικής νομοθεσίας, συμβάλλοντας έτσι, σε τελευταία ανάλυση, στην ανάπτυξη της Ένωσης G ζητεί σχετικά με αυτό από την Επιτροπή να εντείνει την ελεγκτική της δράση, δυνάμει του άρθρου 169 της Συνθήκης[semigr ]

8. ελπίζει να βελτιωθεί στον τομέα αυτό η δραστηριότητα των κρατών μελών στις περιπτώσεις που επισημαίνονται παραβιάσεις και υπογραμμίζει την ανάγκη αυτά να ανταποκρίνονται πλήρως και εγκαίρως στις αιτήσεις παροχής πληροφοριών και ανάληψης δράσης που υποβάλλει η Επιτροπή, συμμορφούμενα στην υποχρέωσή τους να διευκολύνουν τη Κοινότητα στην υλοποίηση των στόχων της, όπως ορίζει το άρθρο 5 της Συνθήκης[semigr ]

9. ζητεί από τις επιτροπές του να συνεχίσουν την ενδελεχή εξέταση των αναφορών που παραλαμβάνουν προς ενημέρωση και γνωμοδότηση, δίδοντας σε αυτές τη δέουσα συνέχεια, και να εξετάσουν τη δυνατότητα ένταξης στο πλαίσιο των τρεχουσών και μελλοντικών τους εργασιών των αναφορών που παραλαμβάνουν προς ενημέρωση, επιδιώκοντας την εξεύρεση όσο το δυνατόν γενικότερων λύσεων στα επισημαινόμενα προβλήματα[semigr ] επιθυμεί επίσης να ενημερώνεται σε όλες τις προαναφερόμενες περιπτώσεις[semigr ]

10. αναθέτει στον Πρόεδρό του να διαβιβάσει το παρόν ψήφισμα και την έκθεση στην Επιτροπή, το Συμβούλιο, τις κυβερνήσεις και στα κοινοβούλια των κρατών μελών, στις αντίστοιχες επιτροπές αναφορών τους ή άλλες επιτροπές αρμόδιες για παρεμφερή θέματα, καθώς και στον Ευρωπαίο Διαμεσολαβητή και τους διαμεσολαβητές και τα αντίστοιχα όργανα των κρατών μελών.